
ВЪВЕДЕНИЕ
      Училището е място, където се изгражда сплотена училищна общност на ученици, учители и родители. Тази общност постига много повече на принципа на общото действие, като подпомага и допълва личните усилия на всеки. Всички членове на общността се отнасят с уважение помежду си и си помагат за постигането на една обща цел – по–добро образование. 
      Всеки учител осъществява своите професионални задължения в услуга на учениците и допринася за формиране облика на училището. 
      За всеки работещ в училището е морален дълг да спазва принципите на професионалната етика. 
НОРМАТИВНА ОСНОВА
      Етичният кодекс на ПГ по туризъм „Иван Вазов“ е в съответствие с изискванията на чл. 175, ал.1 от Закона за училищно и предучилищно образование, при спазване на реда и условията за приемането му, съгласно ЗПУО и Правилника за дейността на училището, Конвенцията на ООН за правата на детето, Европейската харта за правата на човека, Конституцията на Република България, Закон за защита правата на детето, Стандарта за приобщаващо образование.
РАЗДЕЛ І 
ОСНОВНИ ПОЛОЖЕНИЯ
I. ОБХВАТ НА КОДЕКСА
        Етичните правила в този кодекс са приложени за работещите в ПГ по туризъм „Иван Вазов“, Несебър, к.к. Слънчев бряг, съобразно изискванията на чл.175 от ЗПУО и се отнасят до:
        Отношенията между учители и ученици; 
        Учителите и помощния персонал; 
        Учителите;
        Работещите в училището и родителите;
        Правата и задълженията на учителя, определени с ЗПУО и с Етичния кодекс за работа с деца.
II. ЦЕЛИ НА КОДЕКСА 
       Етичният кодекс има за цел:
1. Да установи общи, валидни за всички участници в училищната общност (УО) и доброволно поети от тях морални ангажименти, за да стане училището по-добро място за живот и учене.
2. Да утвърди основните ценности, норми и принципи на поведение, които работещите с деца трябва да знаят и спазват в своята практика.
3. Да укрепи авторитета на учителите и общественото доверие към училището като институция.
4. Да подпомага работещите с деца в решението на етични дилеми, които срещат в своята практика.
5. Да очертае моралните отговорности на работещите с деца - към детето, към семейството, помежду им и към обществото.
 6.  Да определи етичните стандарти за професионална дейност на учителя.
 7. Да развива културата и професионалните ценности, основани на принципите на    хуманност, законност, демократичност и зачитане правата на човека.
8. Да повиши общественото доверие към учителите.
III. ВЪРХОВЕНСТВОТО НА ЗАКОНА В РАБОТАТА НА УЧИТЕЛЯ
       1. Учителят изпълнява служебните си задължения при спазване на Конституцията, на ЗПУО.
       2. Учителят съобразява законността на действията си.
РАЗДЕЛ ІІ
ПРАВА И ЗАДЪЛЖЕНИЯ НА УЧАСТНИЦИТЕ В УЧИЛИЩНАТА ОБЩНОСТ
Те са определени с чл. 219 от ЗПУО
     ГЛАВА I. ПЕДАГОГИЧЕСКИ СПЕЦИАЛИСТИ И СЛУЖИТЕЛИ
1. Учителят има право да:
 членува в професионални организации и да взема участие в работата на регионалните и националните им органи; 
 дава мнения и да прави предложения по дейността на училището до административните органи в системата на предучилищното и училищното образование
 получава информация за възможностите за повишаване на професионалната си квалификация от директора на училището, от РУО и от Министерството на образованието и науката; 
 избира учебници и учебни помагала след оценка за тяхното практическо прилагане за съответния учебен предмет от съответната образователна степен или етап. 
2. Учителят има право на работна среда, позволяваща пълна изява на способностите му и свободна от всякакви форми на насилие и дискриминация среда. 
3. Учителят има право на подкрепа от всички институции.
4. На учителя се дължи почит и уважение от учениците, родителите и обществеността.
       5. Учителят е длъжен да:
 изпълнява задълженията си, определени в Кодекса на труда, в нормативните актове в системата на предучилищното и училищното образование и в длъжностната характеристика;
 изпълнява нормата за задължителна преподавателска работа, определена с Наредба на министъра на образованието и науката; 
 изпълнява решенията на педагогическия съвет, както и препоръките на контролните органи на Регионалното управление по образованието и на Министерството на образованието и науката; 
 опазва живота и здравето на учениците и децата по време на образователно-възпитателния процес и на други дейности, организирани от него или от училището.
 повишава професионалната си квалификация. 
6. Учителят не може да нарушава правата на ученика, да унижава личното му        достойнство, да прилага форми на физическо и психическо насилие върху него.
ГЛАВА II. ПОДКРЕПА ЗА ЛИЧНОСТНО РАЗВИТИЕ НА ДЕЦАТА В УЧИЛИЩЕ
       Учителят трябва да:
1. Поставя високи очаквания, които вдъхновяват, мотивират и предизвикват учениците
· Да осигурява безопасна и стимулираща среда за учениците, кореняща се във взаимно уважнение
· Да демонстрира постоянно позитивно отношение, ценности и поведение, което се очаква от самите ученици
2. Насърчава добър напредък и резултати от учениците
· Да бъде отговорен за ученическите резултати
· Да бъде наясно с възможностите и предишните знания  на  учениците и да гради върху тях
· Да насърчава учениците да са отговорни и съвестни към своята работа и учение
3. Демонстрира добро знание за предмета и учебната програма 
4. Планира и преподава добре структурирани уроци
· Да развива разбиране чрез ефективното използване на продължителността на учебния час
· Да поощрява интелектуалното любознание на учениците
· Да задава домашна работа и извънкласни дейности, които да консолидират занинята на учениците
· Да рефлектира систематично върху ефективността на уроците и на подходите за преподаване
 5.  Адаптира преподаването към силните страни и нуждите на всички ученици
· Да демонстрира знание за физическото, социално и интелектуално развитие на децата и как да адаптира преподаването, за да подкрепи обучението на учениците във всеки негов стадий
· Да демонстрира знание за потребностите на учениците, включително тези със СОП, с високи възможности, говорещи различен майчин език, търсещи или получили международна закрила и т.н.
6. Провежда прецизно и продуктивно оценяване
· Да знае и разбира как да оценява съответния предмет и област от учебната програма
· Да прави обратна връзка с учениците, давайки им писмени и устни рецензии и да ги насърчава да отговарят на нужните пропуски в работата си
7. Се справя с поведението на учениците по начин, който осигурява безопасна и добра учебна среда
· Да задава ясни правила и рутина за поведение в класната стая  и да носи отговорност за промотирането на добро и вежливо поведение, както в, така и извън училище в съотвествие с правилата за поведение на училището
· Да има високи очаквания за поведението на учениците и да основе рамка за дисциплиниране, използваща голям  набор от стратегии, включително хвалба, санкции и награди 
· Да менажира часовете ефективно, използвайки методи, подходящи за нуждите на учениците, с цел да ги мотивира и включи в дискусията
· Да поддържа добра връзка с учениците, да има необходимия авторитет и да действа с решителност при нужда
      8. Изпълнява своите по-широки професионални задължения
· Да допринася позитивно към училищния живот на институцията
· Да развива ефективни професионални връзки с колеги, знаейки кога и как да поиска професионален съвет 
· Да се разпорежда с помощния персонал ефективно
· Да носи отговорност за подобряване на обучението чрез професионално развитие и отговаряйки посредством съвет и информация от колеги
· Да общува ефективно с родители относно постиженията и доброто състояние на учениците
     9. Учителят и непедагогическият персонал защитават правата на колеги и ученици. 
    10. Учителят не уронва достойнството на обкръжаващите го. 
    11. Учителят запазва училищна тайна и особености в семействата на учениците. 
    12. Учителят не изнася информация, която би намалила училищния имидж. 
    13. Учителят зачита вярванията и начина на живот на другите вероизповедания,       съвместени в правовата държава. 
    14. Учителят не допуска дискриминация, основана на пол, раса, език, религия, убеждения, мнения, национален или социален произход.
ГЛАВА III. ПЕДАГОГИЧЕСКИ СЪВЕТ
Чл. 263 от ЗПУО
(1) Педагогическият съвет в училището: 
1. Приема стратегия за развитие на училището за следващите 4 години с приложени към нея план за действие и финансиране; 
2. Приема правилник за дейността на училището; 
3. Приема училищния учебен план; 
4. Приема формите на обучение; 
5. Приема годишен план за дейността на училището; 
6. Приема учебни планове за индивидуална форма на обучение; 
7. Предлага на директора разкриване на занимания по интереси; 
8. Прави предложения на директора за награждаване на ученици и за налагане на съответните санкции в предвидените в този закон случаи; 
9. Определя училищни символи и ритуали и други отличителни знаци; 
10. Определя ученически униформи; 
11. Участва със свои представители в създаването и приемането на етичен кодекс на училищната общност; 
12. Запознава се с бюджета на училището и с центъра за подкрепа за личностно развитие, както и с отчетите за неговото изпълнение; 
13. Периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати; 
14. Упражнява други правомощия, определени с нормативен акт. 
(2) Педагогическият съвет на училището и на центъра за подкрепа за личностно развитие изпълнява правомощията по ал. 1 съобразно предмета на дейността си.
ГЛАВА IV. ОБЩЕСТВЕН СЪВЕТ
Чл. 265 от ЗПУО
(1) С цел създаване на условия за активни и демократично функциониращи общности към  всяко училище се създава обществен съвет. 
(2) Общественият съвет е орган за подпомагане на развитието на училището и за граждански контрол на управлението му.
ГЛАВА V. РОДИТЕЛИ
Чл. 208 от ЗПУО 
(1) Сътрудничеството и взаимодействието между родителите и училището се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на детето или ученика го прави необходимо. 
(2) Средство за постоянна връзка между училището и родителя/ настойника е електронният дневник за кореспонденция. 
(3) Средство за връзка със семейството на ученика може да бъде и електронната поща на един от родителите или на негов настойник. 
Чл. 209. Родителите имат следните права: 
1. периодично и своевременно да получават информация за успеха и развитието на децата им в образователния процес, за спазването на в училището и за приобщаването им към общността; 
2. да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време; 
3. да се запознаят с училищния учебен план; 
4. да присъстват на заседание на ПС и при желание от тяхна страна да бъдат изслушвани, когато се решават въпроси, които засягат права и интереси на ученика; 
5. най-малко веднъж годишно да получават информация, подкрепа и консултиране в училището по въпроси, свързани с образованието, с кариерното ориентиране и с личностното развитие на децата им; 
6. да избират и да бъдат избирани в обществения съвет на училището;  
7. да изразяват мнение и да правят предложения за развитие на училището и за центъра за подкрепа за личностно развитие.
Чл. 210. (1) Родителите имат следните задължения:
1. да осигуряват редовното присъствие на детето в задължителното предучилищно образование и на ученика в училище, като уведомяват своевременно училището в случаите на отсъствие на ученика; 
2. да запишат при условията на чл.12 ученика в училище в случаите на преместване в друго населено място или училище; 
3. редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила; 
4. да спазват правилника за дейността на училището и центъра за подкрепа за личностно развитие и да съдействат за спазването му от страна на ученика; 
5. да участват в процеса на изграждане на навици за самоподготовка като част от изграждането на умения за учене през целия живот; 
6. да участват в родителските срещи; 
7. да се явяват в училището след покана от учител, директор или друг педагогически специалист в подходящо за двете страни време. 
(2) Родителите, чиито деца се обучават в самостоятелна форма на обучение по чл.112, ал. 1, т. 2, както и в самостоятелна организация, са длъжни да гарантират постигането на целите по чл. 5, да осигурят необходимите условия за обучение, учебници и учебни помагала, както и да прилагат по свой избор методики и подходи, съобразени с възрастта, индивидуалните потребности и интересите на детето.
ГЛАВА VI. УЧЕНИЦИ
       1. Училищната общност е като семейство, в което всички членове се отнасят помежду си с уважение. 
2. Личната отговорност на ученика означава:
· Разбирането, че ученикът е посланик на учебното заведение и съответното добро държание, което следва от този факт. Това е валидно навсякъде, но особено важно в местното общество, около училището, в спортни мероприятия и др. 
· Да припознава разнообразието на училищното общество и да не дискриминира срещу други на база тяхната възраст, етническа принадлежност, раса, националност, малцинствена принадлежност, култура, език, религия, политически убеждения, пол, сексуална ориентация, външен вид, здраве, произход, социално положение и т.н.
· Да се държи отговорно, честно, съобразително и вежливо към другите. Да се държи с уважение към останалите, така че те да не се чувстват накърнени и насилвани. 
· Да следва правилата на училището за академична дейност, използването на библиотеката и т.н.
· Да носи определеното специализирано облекло,  закупено за часовете по практика;
· Да бъде навреме за часове и други мероприятия;
· Да информира отговорното лице за учебния час или мероприятието в случай, че отстъства или ще закъснее; 
· Да потърси помощ при нужда;
· Да показва уважение към училищната собственост;
· Да се информира за правилата относно здравето и безопасността си;
· Да играе роля в сигурността на училището и да бъде подготвен да се идентифицира при нужда;
· Да се грижи за околната среда като се отнася уважително към сгради и съоръжения;
· Да изхвърля боклука си на предназначените за това места;
· Да показва разбиране към другите по отношение на шума (напр. Изключване на мобилните телефони в час);
· Да показва добро спортсменство по време на спортни дейности;
· Да се въздържа от демонстрирация на поведение, несъответстващо на приетите норми и употреба на алкохол и ПАВи други забранени от закона субстанции;
· Да се увери, че дейността му в интернет, виртуалните учебни среди, социални мрежи, блогове и други уеб рерсурси не причинява обида и не може да се определи като малтретиране, тормоз или безпокоене;
· Да уважава законното право на свобода на словото;
· Да се учи колкото може по–добре;
· Да не решава конфликтите в училище с агресия; 
          Да оказва помощ на нуждаещите се; 
          Да изисква информация по всички интересуващи го въпроси;
 3. Право на ученика е да бъде зачитано мнението му и да бъде уважавано достойнството му.
 4. Право на ученика е и да участва в ученически общности, групи по интереси и проектни дейности.
 5. Право на ученика е да се обучава в самостоятелна форма, ако е в задължителна училищна възраст, навършил 16 години по заявено негово желание или на родителя, по реда на чл.12, ал.2
 6. Основна грижа на ученика е личното му развитие и успех, които се гарантират от благоприятния  климат на сигурност в училище. Затова ученикът трябва да се стреми към добронамерени и приятелски отношения със съучениците си. 
 7. Основните правила за приятелски отношения между учениците са: 
    Да се въздържат от използването на обидни квакификации нецензурни изрази; 
    Да създават среда, която да предразполага за благоприятно развитие на междуличностните отношения и подобряване на микроклимата в училище; 
           Да изграждат отношения в класната стая, базирани на етичните норми и ПДУ; 
РАЗДЕЛ  III
МОРАЛНИ ОТГОВОРНОСТИ НА СЕМЕЙСТВОТО
1. Родителите помагат според възможностите си, за да се утвърди трайно авторитетът на училището.
2. Родителите участват в обществения съвет – активен и демократично функциониращ орган за подпомагане на развитието на училището и за граждански контрол на управлението му.
3. Основни задължения на родителя /настойника/ са: 
 Да проявява постоянни грижи за доброто образование на своето дете; 
 Да следи и да насърчава неговите успехи; 
 Да го съветва и да осигурява всички възможности за творческото му развитие;
 Да съдейства за самостоятелното критично мислене на детето;
 Да се съобразява с индивидуалните потребности и желания на детето.
4. Семейството трябва да дава пример за разбирателство и добри взаомоотношения.
5. Задължение на родителя /настойника/ е да се интересува от мнението на учителите и да се съобразява с него. 
6. Родителят трябва да упражнява контрол и да налага своя авторитет без насилие като зачита детето и спазва основните му права.
7. Родителят възпитава детето чрез личния си пример в дух на уважение, толерантност, инициативност.
8. Родителят трябва да се стреми да решава конфликтите между поколенията спокойно и в контакт с всички членове на училищната общност.
9. Родителят подготвя  детето за живота и има една основна морална задача – да създава ценности и да ги предава на следващите поколения. 
РАЗДЕЛ IV
ВЗАИМООТНОШЕНИЯ МЕЖДУ УЧИТЕЛИ

       1. Директорът в качеството си на ръководител зачита достойнството и правата на подчинените си и е отговорен за заповедите, които издава, за тяхното изпълнение и последствията от тях. 
2. Директорът е пример за професионално, безпристрастно и ефективно изпълнение на служебните задължения. 
3. Директорът проявява отговорност към подчинените си, подпомага професионалното им развитие, насърчава ги, предприема при нужда корективни мерки. 
4.Учителят изпълнява коректно и добросъвестно заповеди и задължения, съответстващи на закона. 
5. Учителят НЕ изпълнява заповеди, нареждащи му да извърши незаконни действия.
       6. Учителят дава точен и обективен отчет пред директора за изпълнение на служебните задачи. 
7. Между учителите НЕ се допускат никакви форми на дискриминация.
       8. Учителят НЕ прави изказвания и призиви към колегите си за участие в мероприятия, нарушаващи обществения ред. 
РАЗДЕЛ  V
МОРАЛНИ ОТГОВОРНОСТИ КЪМ ОБЩЕСТВОТО
1. Учителят изпълнява своите задължения в услуга на учениците. 
2. Учителят дава личен пример с поведението си. 
3. При изпълнение на професионалните си задължения учителят търси подкрепата на родителите, ДАЗД, ОЗД, Дирекция “Социално подпомагане”, инспектор ДПС и други.
4. Учителите сътрудничат с лицензирани неправителствени организации и представители на обществеността, като запазват професионална независимост.
5. Учителят спазва стриктно своите задължения, определени в педагогическата дейност на училището и Правилника за вътрешния трудов ред, като носи отговорност за своите действия и бездействия. 
6. Учителят не злоупотребява с правомощията си. 
7. Учителят поддържа външен вид, който не уронва престижа на училището.
8. Учителят не трябва да употребява алкохол или упойващи вещества, които могат да повлияят при изпълнение на задълженията му. 
9. Основното задължение на учителя е да осигури качествено знание и възможност за най–пълна изява и развитие на потенциала у всеки ученик.
10. Задължение на учителя е да бъде добронамерен, да проявява безпристрастност, индивидуален подход и уважение към учениците и да създава условия на състезателност между учениците. 
11. Задължение на учителя е да въвежда модерните форми на обучение, да преподава новите тенденции на съвременното знание и да повишава своята квалификация.
12. Задължение на учителя е също да поддържа постоянния контакт между членовете на училищната общност на основата на най–пълна информираност.
13. Всички задължения на учителя са свързани с основното му право да изисква подобаващо уважение и признание за своя труд. 
14. Учителят има решаваща роля за формирането на достойни личности и достойни граждани на обществото, основано на демократичните ценности в България. 
15. Чрез обучение и морално възпитание учителят подготвя учениците за бъдещата им активност в гражданското общество
РАЗДЕЛ  VI
 ПРОФЕСИОНАЛНО ПОВЕДЕНИЕ
От учителя се очаква да демонстрира постоянно високи стандарти на професионално и лично поведение. Учителите трябва:
· Да поддържат публичното доверие в професията и да бъдат етични в своето поведение, вътре и извън училище 
· Да третират учениците достойно, с взаимно уважение и спазвайки необходимите граници, сътвотстващи с професионалната позиция на учителя
· Да се отнасят с разбиране към нуждата да пазят здравето на учениците
· Да показват толератност и уважение към правата на другите
· Да се уверяват, че личните им вярвания и виждания  не водят до експлоатация на учениците или не водят до нарушаване на закона от страна на учениците
Учителите трябва да имат уважение към учениците и родителите и съществуващите практики на училището, в което преподават, като поддържат високи стандарти относно своята точност и присъствие.
РАЗДЕЛ  VII
КОНФЛИКТ НА ИНТЕРЕСИ
I. ПОВЕДЕНИЕ, НЕДОПУСКАЩО ПРОЯВИ НА КОРУПЦИЯ
 1. Учителят не се възползва от правомощията си с цел лично облагодетелстване или друга користна цел. 
2. Когато станат известни факти и обстоятелства за възникнал конфликт на интереси, учителят уведомява директора за това. 
             3. Учителят не допуска да бъде поставен във финансова и друга зависимост от отделни лица, които могат да повлияят на обективното поставяне на оценки. 
II. УЧИТЕЛЯТ И СЛУЖЕБНАТА ИНФОРМАЦИЯ
1. Обработването на лични данни се осъществява съобразно международните принципи за защита на данните и вътрешното законодателство. 
       2. Служебната информация не може да бъде използвана за користна цел и не може да се разгласява пред трети лица освен по предвидения от закона ред. 
         3. Учителят спазва нормативните изисквания за достъп до информация като съблюдава правилата за защита на класифицираната информация.
4. НЕ се вписват неверни данни в документи, издавани, съхранявани или изисквани за нуждите на МОН. 
РАЗДЕЛ VIII
ЛИЧНО ПОВЕДЕНИЕ
       1. При изпълнение на служебните си задължения и в обществения си живот педагогическият и непедагогическият персонал следват поведение, което не уронва престижа на училището.
       2. Педагогическият и непедагогическият персонал не допускат на работното си
място поведение, несъвместимо с добрите нрави.
       3. Педагогическият и непедагогическият персонал се стремят да избягват в
поведението си конфликтни ситуации, а при възникването им целят да ги преустановят, като запазят спокойствие и контролират поведението си.
       4. Педагогическият и непедагогическият персонал спазват благоприличието и
деловия вид в облеклото, съответстващи на служебното им положение и на институцията, която представляват.
       5. Педагогическият и непедагогическият персонал не могат  да участват в скандални прояви, с които биха могли да накърнят престижа на учебното заведение.
       6. Педагогическият и непедагогическият персонал не могат  да упражняват дейности, посочени в законодателството като несъвместими с техните задължения и отговорности, както и да получават доходи от такива дейности.
       7. Педагогическият и непедагогическият персонал придобиват и управляват имуществото си по начин, който да не създава съмнение за злоупотреба със служебното им положение.
       8. При осъществяването на действия, несъвместими с поведението по този кодекс, персоналът следва да се оттегли от учебното заведение.
КОМИСИЯ ПО ЕТИКА
1. За спазването на етичният кодекс и разрешаване на възникнали при спазването му  казуси в училището се създава Комисия по етика.
2. Комисията се избира до една седмица след утвърждаването на Етичния кодекс.
3. Членовете се избират от Педагогическия съвет за срок от една година.
4. Комисията по етика отчита дейността си на годишния педагогически съвет с доклад и приложени от проведени заседания протоколи, ако има такива. 
5. Комисията по етика разглежда подадени жалби, свързани със спазване на този кодекс и при необходимост се самосезира.
6. Комисията по етика разглежда тези жалби в тридневен срок и се произнася с мотивирано становище, въз основа на което директорът да вземе решение.
РАЗДЕЛ IХ
ДРУГИ РАЗПОРЕДБИ
1. Правилата на поведение, съдържащи се в този Етичен кодекс, са неизменна част от ежедневната дейност на работещите в училището. 
2. Спазването на етичните правила за поведение е гаранция за законност на действията и защита от неоснователни обвинения 
3. Чрез спазване на правилата на поведение, заложени в Етичния кодекс и приети от всеки учител и работещ в училището се допринася за изграждането и утвърждаването на положителен образ на ПГТ „Иван Вазов “, Несебър, к.к. Слънчев бряг
4. Настоящият кодекс е отворен документ, подлежащ на непрекъснато развитие и обогатяване. С настоящия Кодекс са запознати всички членове на колектива.
При неспазване на този кодекс служителите носят дисциплинарна отговорност съгласно Закона за предучилищното и училищно образование и Кодекса на труда. 
Контролът за спазване на нормите на настоящия Етичен кодекс  се осъществява от директора, членовете на обществения съвет, както и от всеки член на училищната общност.
Изменения в настоящия Етичен кодекс могат да се правят само след внасяне на писмено мотивирано предложение до Комисията по етика и директора на ПГТ“ Иван Вазов“ от всеки член на училищната общност.
СТАНДАРТИ  ЗА ОБСЛУЖВАНЕ НА ГРАЖДАНИТЕ
Отнасяне към всички граждани с уважение. Отнасяй се с другите така, както ти искаш да се отнасят към теб.
Проявяване на неутрална и честна позиция спрямо всички хора.
Реализиране на поведение, лишено от пристрастия, честно и равнопоставено отношение към всички граждани.
Демонстриране на външен вид и поведение, които да се отразят положително върху имиджа на училището. Начинът на обличане говори за нашето отношение. Носене на облекло, подходящо за заеманата длъжност.
Помнете, че това, което носите, се отразява на вашето настроение, на грижата,
която полагате в работата си, и на реакцията на гражданите.
Отговаряне компетентно и предоставяне на актуална и точна информация. Стремежът на служителите на училището е да бъде максимално подпомагането на гражданите.
Поддържане на професионално отношение. Професионализмът се разкрива чрез работата, която се върши етично, компетентно и позитивно.
Насърчаване на работата в екип. Работата в екип е способността за
съвместна работа за постигане на обща цел. Способността да се насочват личните
постижения към организационни цели, е формулата обикновените хора да постигат необикновени резултати.
Спазване на ангажиментите. Важен елемент от качественото обслужване на гражданите е посрещането на техните нужди и очаквания.
Отговаряне навреме. Отделяне на необходимото време за гражданите.
Промени в организацията на работа. Установяване на отлична работна етика и намиране начини за активно участие в работата на организацията. Духът на служителите е важен и зависи от максималните усилия на всички.
Създаване на собствен стил на обслужване на гражданите. Да бъдем искрени и последователни по всяко време. Да помним, че личните ни качества се отразяват на стандартите, които създаваме за самите себе си.
Разликата между ефективна и неефективна работа е въпрос на:
· компетентност;
· умения за общуване;
· съпричастност;
ВЪТРЕШНИ ПРАВИЛА ЗА НАБЛЮДЕНИЕ, УСТАНОВЯВАНЕ И ДОКЛАДВАНЕ НА НАРУШЕНИЯТА И ЗА ПРЕДПРИЕМАНЕ НА ПОСЛЕДВАЩИ МЕРКИ ПРИ ПРИЛАГАНЕ НА ЕТИЧНИЯ КОДЕКС
  1. Настоящите вътрешни правила уреждат реда и начините за наблюдение, установяване и докладване на нарушенията и за предприемане на последващи мерки при прилагането на Етичния кодекс за поведението на учителите, служителите и работниците в училищната общност. Под „нарушения на Етичния кодекс“по смисъла на тези правила се разбират следните групи прояви в тяхното поведение: 
· неспазване на действащото законодателство; 
· неспазване на вътрешноучилищните документи;
· действия и/или бездействия, водещи до разрушаване на доверието към училището; 
· грубо отношение към учениците, родителите, колегите и външни лица; 
· проявено неуважение, незачитане на правата и достойнството на личността и допускане на прояви на дискриминация поради етнически, религиозни и други причини; 
· прояви на накърняване на авторитета на други учители, служители и работници и на престижа на учебното заведение, допуснати в и извън училището; 
· прояви на недобросъвестно и некомпетентно изпълнение на възложените функции и накърняване на интересите на други лица. 
2. Наблюдението и докладването на посочените в т.1 нарушения да се извършват по две направления: 
- вътрешно докладване – от педагогическия и непедагогическия персонал; 
- външно докладване – от родители, граждани, представители на институции и фирми. 
3. Сигналите за нарушенията се приемат в училището и се регистрират от Етичен кодекс на училищната общност на гимназията във входящия дневник – регистър. 
4. Регистрираните сигнали се разглеждат от Комисията по етика в училището, назначена със заповед на директора. Комисията е в състав от представители на: 
· ръководство: Христина Панчукова, ЗДУД и инж. Ваня Андреева, ЗДУПД 
· училищен психолог: Десислава Христова Цачева-Ненова
· педагогическия персонал: Красимира Митева – главен учител 
· педагогическия персонал: инж. Георги Андреев – старши учител
· педагогически персонал: Ваня Тенева – старши учител
· педагогически персонал: Мариета Фотева-Нанчева – старши учител  
Комисията се председателства от ЗДУД. 
5. Всички постъпили сигнали се разглеждат от комисията на нейни заседания, за което се води протокол. 
6. Комисията не е длъжна да разглежда анонимни сигнали. 
7. Членовете на комисията вземат решения с явно гласуване и обикновено мнозинство 
50% + 1. 
8. Председателят свиква първо заседание за разглеждане на постъпилия сигнал в седемдневен срок от постъпването му. 
9. При необходимост от допълнителни данни и доказателства се извършва проверка и се провежда разговор със свидетели на нарушението. 
10. При невъзможност случаят да се изясни на едно заседание, се насрочва последващо такова в седемдневен срок след първото. 
11. При установяване на нарушения на етичните правила, представляващи и дисциплинарни нарушения, преписката се докладва и на директора за взети дисциплинарни мерки по Кодекса на труда. 
12. За предприетите мерки и наложени наказания се уведомяват председателят на Комисията по етика и лицето, подало сигнала. 
13. При първоначално постъпване на работа всеки учител, служител и работник се запознава с Етичния кодекс и настоящите Вътрешни правила
Съгласувал: 










      
Инж. Георги Андреев 








                             Председател на СО на СБУ

